SK
L 102/66
Úradný vestník Európskej únie
17.4.2023
ODDIEL 2 Určenie tovaru neohrozeného rizikom a zrušenie rozhodnutia č. 4/2020
Článok 5 Predmet úpravy V tomto oddiele sa stanovujú pravidlá vykonávania článku 5 ods.
2 protokolu, pokiaľ ide o: а) podmienky na to, aby sa tovar vstupujúci do Severného Írska z územia mimo Únie považoval za tovar, ktorý nebude v Severnom Írsku podliehať obchodnému spracovaniu; b) kritéria na to, aby sa tovar vstupujúci do Severného Írska z územia mimo Únie považoval za tovar neohrozený rizikom, že bude následne prevezený do Únie.
Článok 6 Spracovanie na neobchodné účely Na účely článku 5 ods.
2 prvého pododseku písm.
a) a tretieho pododseku protokolu sa spracovanie tovaru považuje za spracovanie na neobchodné účely, ak: а) celkový ročný obrat osoby, ktorá podáva vyhlásenie na prepustenie uvedeného tovaru do voľného obehu alebo v mene ktorej sa takéto vyhlásenie podáva (ďalej len „dovozca“), bol za posledné ukončené účtovné obdobie nižší ako 2 000 000 GBP; alebo b) spracovanie sa uskutočňuje v Severnom Írsku, a to výlučne na tieto účely: i)
predaj potravín konečnému spotrebiteľovi v Spojenom kráľovstve;
ii) výstavba, ak má spracovaný tovar tvoriť trvalú súčasť konštrukcie, ktorú dovozca alebo jeden nasledujúci subjekt vybudoval a umiestnil v Severnom Írsku; iii) priame poskytovanie služieb zdravotnej starostlivosti alebo opatrovateľských služieb príjemcovi v Severnom Írsku zo strany dovozcu alebo jedného nasledujúceho subjektu; iv) neziskové činnosti dovozcu alebo jedného nasledujúceho subjektu v Severnom Írsku, ak sa spracovaný tovar následne nepredáva, alebo v) konečné použitie krmiva pre zvieratá dovozcom alebo jedným nasledujúcim subjektom v priestoroch nachádzajúcich sa v Severnom Írsku.
Článok 7 Kritériá na to, aby sa tovar považoval za neohrozený rizikom, že bude následne prevezený do Únie 1.
Tovar sa považuje za neohrozený rizikom, že bude následne prevezený do Únie, ak sa nepovažuje za tovar podliehajúci obchodnému spracovaniu v súlade s článkom 6 tohto rozhodnutia a ak: а) v prípade tovaru vstupujúceho do Severného Írska z inej časti Spojeného kráľovstva priamou prepravou: i)
clo splatné podľa Spoločného colného sadzobníka Únie sa rovná nule; alebo
ii) dovozcovi bolo v súlade s článkami 9 až 11 tohto rozhodnutia udelené povolenie priviezť uvedený tovar do Severného Írska na predaj konečným spotrebiteľom nachádzajúcim sa v Spojenom kráľovstve alebo na konečné použitie konečnými spotrebiteľmi nachádzajúcimi sa v Spojenom kráľovstve, a to aj v prípade, ak bol tento tovar pred predajom konečným spotrebiteľom alebo konečným použitím konečnými spotrebiteľmi spracovaný na neobchodné účely v súlade s článkom 6 tohto rozhodnutia; alebo iii) posiela sa v balíku a aa) má neobchodnú povahu a posiela ho súkromná osoba inej súkromnej osobe s bydliskom v Severnom Írsku; alebo